Noutăți legate de Cardul European de Sănătate

Conform ORDINULUI Nr. 1151/2019 din 12 decembrie 2019 al CNAS pentru aprobarea procedurii de eliberare, a modalităţii de suportare a cheltuielilor aferente producerii şi distribuţiei cardului european de asigurări sociale de sănătate duplicat către asigurat, Cardul European de Sănătate duplicat se eliberează începând cu data de **7.02.2020** asiguratului care solicită înlocuirea cardului european de asigurări sociale de sănătate. Asiguratul va beneficia, contra cost, de un card european duplicat a cărui perioadă de valabilitate nu va putea depăşi perioada de valabilitate a cardului iniţial.

Cardul duplicat se eliberează :

    a) **în cazul pierderii, furtului sau deteriorării cardului european** emis iniţial;

    b) în cazul **modificării datelor personale de identificare** ulterior datei de emitere a cardului european emis iniţial;

    c) alte situaţii justificate.

Eliberarea cardului duplicat se face pe baza unei cereri adresate casei de asigurări de sănătate în a cărei evidenţă se află persoana respectivă.

    Cererea de eliberare a cardului european duplicat, completată şi semnată de către persoana asigurată, se depune la sediul casei de asigurări de sănătate unde este luat în evidenţă asiguratul şi este însoţită de următoarele documente:

    a) copia actului de identitate;

    b) dovada plăţii contravalorii cardului european duplicat şi a distribuţiei

 c) cardul european emis inițial în cazul în care acesta nu este pierdut

    Emiterea cardului duplicat se face în termen de **7 zile lucrătoare** de la data înregistrării cererii în sistemul informatic unic naţional care gestionează aplicarea regulamentelor Uniunii Europene privind drepturile asiguraţilor aflaţi în şedere temporară într-un stat membru al Uniunii Europene sau al Spaţiului Economic European sau în Confederaţia Elveţiană.

    Cheltuielile aferente producerii şi distribuţiei cardului duplicat se suportă de către asigurat, și este în sumă de **8,33 lei/card.** Plata contravalorii cardului european duplicat se face în contul : **RO34TREZ5465005XXX000176** sau la sediul casei de asigurări de sănătate.